O **Αλέξης Νικούλης** ή *Νικούλι* (γεννήθηκε Βόρεια Ήπειρος, Αλβανία, 27 Νοεμβρίου 1984) είναι Έλληνας πρώην επαγγελματίας ποδοσφαιριστής που αγωνίστηκε ως μέσος. Είναι από τους ελάχιστους ποδοσφαιριστές παγκόσμια που έχουν σημειώσει χατ-τρικ με απευθείας εκτέλεση φάουλ. Μαζί με τον Κώστα Φραντζέσκο, είναι οι δυο Έλληνες ποδοσφαιριστές στη σχετική λίστα.

Βιογραφία
---------

Ο Νικούλης προερχόμενος απο την ελληνική κοινότητα της Βορείου Ηπείρου ξεκίνησε την καριέρα του ως τερματοφύλακας από τo  A.O. Αμπελοκήπων Λάρισας τo 2000 (μια χρονιά μετά την παραχωρηση του Βαγγέλη Μόρα στην ΑΕΛ) στο τοπικό πρωτάθλημα της Λάρισας, πίσω απο τον Ευριπίδη Βακουφτσή τον βασικό τερματοφύλακα της ομαδας. Στη συνέχεια αγωνίστηκε με τον ΑΟΑ στη μεσαία γραμμή αποκτώντας έφεση στις εκτελέσεις φαουλ. Αργότερα μεταγράφηκε στον φιλόδοξο  Οικονόμο Τσαριτσάνης, όπου απέκτησε το προσωνύμιο ο «Τσιάρτας της Τσαριτσάνης» και αγωνίστηκε για αρκετές σεζόν υπο τις οδηγίες του Γιώργου Καλτέκη, του Τάσο Μπεριτζά και του Κώστα Κατσάρα. Με τον Οικονόμο αγωνίστηκε στη Δ' Εθνική (30 συμμετοχές 13 γκολ τo 2010-11), αλλά και τη Γ' Εθνική (26 συμμετοχές, 6 γκολ τo 2011-12) συμπαίκτης με έμπειρους ποδοσφαιριστές, Άγγελος Διγκόζης, Απόστολος Τσιανάκας, Ιωάννης Βαίτσης, Βασίλης Ταχτιντής. Tην περίοδο 2012-2013 αγωνίστηκε και στον Αχιλλέα Φαρσάλων στο δευτερο μισό της σεζόν στη Δ' Εθνική. Αποχώρησε από την ενεργό δράση το 2019 με τη φανέλα του Οικονόμου. 

Ο αδελφός του, o επιθετικός Άλκης Νικούλης (γεννημένος το 1980) συνεχίζει να αγωνίζεται στα πρωταθλήματα ΕΠΣ Λάρισας.

Ρεκόρ
-----

Στις 10 Οκτωβρίου 2010, στην αναμέτρηση Οικονόμου - Απόλλωνα Λάρισας (4-1) για τη Τέταρτη Εθνική, σημείωσε χατ-τρικ με 3 εκτελέσεις φάουλ. Πιο συγκεκριμένα σκόραρε στο 38ο λεπτό το 70ό και το 81ο. Μία αγωνιστική νωρίτερα στις 3 Οκτωβρίου 2010 είχε σκοράρει δύο φορές κόντρα στον Α.Σ. Μετέωρα και πάλι με απευθείας εκτελέσεις φάουλ. Τη σεζόν 2010-11 βοήθησε τον Οικονόμο να αναδειχθεί πρωταθλητής στον 4ο όμιλο της Δ΄ Εθνικής και να κερδίσει την άνοδο. Άλλοι ποδοσφαιριστές παγκοσμίως που έχουν σκοραρει χατ-τρικ με φάουλ είναι οι: Τζουζέπε Σινιόρι (1994 Σέριε Α), Μάρκος Ασουνσάο (1998 Κυπελλο Βραζιλίας), Ρέι ΜακΚίνον (1997 Πρέμιερ Κατηγορία Σκωτίας), Κώστας Φραντζέσκος (1997 Α΄ Εθνική), Τζάκσον (2021 2η κατηγορία του πρωταθλήματος Καταρινένσε), Άντον Χάιντς (2023 τέταρτη κατηγορία του γερμανικού πρωταθλήματος), Σικαμπάλα (2010 Πρέμιερ Αιγύπτου).

Δείτε επίσης
------------

* Κατάλογος ποδοσφαιριστών που σημείωσαν ρεκόρ με χατ-τρικ

Παραπομπές
----------

1. ↑  «Κώστας Φραντζέσκος: Πού μυαλό για γράμματα». *tanea.gr*. 5 Ιουνίου 1999.
2. ↑  «Όταν ο Αλέξης νικούσε τον «Εύρι»!». *larisagoal.gr*.
3. ↑  Απέκτησε τον Αλέξη Νικούλη ο Μαχητής - eleftheria.gr
4. ↑  «Τα χρόνια πέρασαν, το πάθος παραμένει». *larisagoal.gr*. Ανακτήθηκε στις 7 Ιανουαρίου 2024.
5. ↑  «Ένας Οικονόμος... σπάταλος». *eleftheria.gr*. Αρχειοθετήθηκε από το πρωτότυπο στις 7 Ιανουαρίου 2024. Ανακτήθηκε στις 7 Ιανουαρίου 2024.
6. ↑  «Κυριακή 10 Οκτωβρίου 2010: Μέγας είσαι Αλέξη μου και θαυμαστά τα φάουλ σου!». *larisagoal.gr*. Ανακτήθηκε στις 1 Ιανουαρίου 2024.
7. ↑  «Ο... Τσιάρτας της Τσαριτσάνης». *eleftheria.gr*.
8. ↑  «Ο πρωταθλητής της Α' ΕΠΣΛ Αμπελωνιακός αντιμετώπισε τον πρωταθλητή του 4ου ομίλου της Δ' Εθνικής Οικονόμo Τσαριτσάνης». athleticlarissa.gr.
9. ↑  «Πανάξια στη Γ' Εθνική ο Οικονόμος Τσαριτσάνης - AthleticLarissa.gr». *athleticlarissa.gr*.
10. ↑  «Έκαναν τα φάουλ... πέναλτι: Οι καλύτεροι εκτελεστές στον κόσμο -Μεταξύ τους και ένας Έλληνας ποδοσφαιριστής». Ανακτήθηκε στις 21 Φεβρουαρίου 2023.

Eξωτερικοί σύνδεσμοι
--------------------

* Alexis Nikoulis Player profile